[{"text_idx": "#000000", "text": "St Bernadette yn Caru eu Cartref"}, {"text_idx": "#000001", "text": "Yr wythnos hon bu\u0302m ar ymweliad ag ysgol St Bernadette ym Mhentwyn i siarad gyda\u2019r plant am y pwysigrwydd o beidio a\u0302 gollwng sbwriel. Roedd yn ddiwrnod prysur yn cyfarfod a\u0302\u2019r 9 dosbarth yn yr ysgol, o\u2019r dosbarth meithrin i Flwyddyn 6. Fe ddysgon ni lawer o ffeithiau am effaith gollwng sbwriel ar yr amgylchedd, yn enwedig y bywyd gwyllt ardderchog sy\u2019n byw yn lleol. Ac fe lwyddodd dosbarth Blwyddyn 6 i ddyfalu i\u2019r dim bron faint o amser y mae gwahanol fathau o sbwriel yn ei gymryd i bydru. Pwy a w\u0302yr y gall can diod coke gymryd hyd at 1000 o flynyddoedd?!"}, {"text_idx": "#000002", "text": "Fe ddysgon ni hefyd am y pethau y gellir eu hailgylchu, beth ddylid ei roi yn y biniau gwastraff bwyd a beth sydd angen ei daflu. Roedd y plant wedi synnu o glywed nad ydym yn defnyddio safleoedd tirlenwi bellach. Yn hytrach, mae\u2019r holl wastraff cyffredinol yn cael ei anfon yn syth i Viridor ac rydym yn ei losgi. Yna caiff ei droi\u2019n agregau ar gyfer ffyrdd."}, {"text_idx": "#000003", "text": "Yn ogystal a\u0302 chasglu sbwriel yn yr ysgol, bu Blwyddyn 6 hefyd yn mynd i\u2019r afael a\u0302\u2019r lonydd lleol, gan lenwi dau fag yn llawn o bacedi creision, poteli a chaniau ac unrhyw bethau eraill y daethon nhw ar eu traws. Yn yr ysgol fe godon ni 4 bag o sbwriel, ac fe wnaeth plant y feithrinfa sicrhau bod eu poteli llaeth yn cael eu rhoi yn syth yn y bin ailgylchu."}, {"text_idx": "#000004", "text": "Roedd hwn yn ddiwrnod da, ac yn ddechrau gwych i wythnos Eco\u2019r ysgol."}]